
საქართველოს მთავრობის 

განკარგულება №1331

2015 წლის 23 ივნისი 

ქ. თბილისი

სახელმწიფო საკუთრებაში არსებული უძრავი ქონების შპს „აღმასათვის“ პირდაპირი მიყიდვის ფორმით პრივატიზების და საქართველოს ეკონომიკისა და მდგრადი განვითარების სამინისტროს სისტემაში შემავალ სსიპ - სახელმწიფო ქონების ეროვნულ სააგენტოსა და შპს „აღმას“ შორის გასაფორმებელი ნასყიდობის ხელშეკრულების  პროექტის მოწონების შესახებ
 1. „სახელმწიფო ქონების შესახებ“ საქართველოს კანონის მე-18 მუხლის მე-3 პუნქტის შესაბამისად, სახელმწიფო საკუთრებაში არსებული, ქ. თბილისში, დავით აღმაშენებლის გამზირის №60-ში მდებარე 582.00 კვ.მ არასასოფლო-სამეურნეო დანიშნულების მიწის ნაკვეთი და მასზე განთავსებული შენობა-ნაგებობები: №1-№3 საერთო ფართობით - 655,38 კვ.მ  და ნაგებობა №2 (მიწის (უძრავი ქონების) საკადასტრო კოდი: №01.16.05.013.049);  ქ. თბილისში, დავით აღმაშენებლის გამზ. №60ა, ნაკვეთი 13/043 / ქ. თბილისში, დავით აღმაშენებლის გამზ. №60-ში მდებარე 8350.00 კვ.მ არასასოფლო-სამეურნეო დანიშნულების მიწის ნაკვეთი და მასზე განთავსებული შენობა-ნაგებობები: №1 და №3 საერთო ფართობით - 5332,84 კვ.მ, №2, №4, №5 და №6 საერთო ფართობით - 813,05 კვ.მ, №7, №8  საერთო ფართით - 3034.26 კვ.მ (მ/შ I სართული 1087.82 კვ.მ, II სართული 1209.14 კვ.მ, III სართული 737.3 კვ.მ) და №9 (მიწის (უძრავი ქონების) საკადასტრო კოდი: №01.16.05.013.055) და ქ. თბილისში, დავით აღმაშენებლის გამზ. №60ა, ნაკვეთი 13/043 /დავით აღმაშენებლის გამზ. №60-ში მდებარე 11701.00 კვ.მ  არასასოფლო-სამეურნეო დანიშნულების მიწის ნაკვეთი და მასზე განთავსებული შენობა-ნაგებობები:  №1 - 121.57 კვ.მ, №2 - 592.60 კვ.მ, №3 - 8.04 კვ.მ, №4 - 90.71 კვ.მ, №5-№6 - 290.45 კვ.მ, №7, №8, №9, №10, №11 - 23.14 კვ.მ, №12, №13 - მშენებარე, №14 და №15 (მიწის (უძრავი ქონების) საკადასტრო კოდი: №01.16.05.013.054)  პირდაპირი მიყიდვის ფორმით, 4 000 000 (ოთხი მილიონი) აშშ დოლარად (ეკვივალენტი ეროვნულ ვალუტაში) საკუთრებაში გადაეცეს შპს „აღმას“ (ს/კ: №405040548). 
2. „საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ საქართველოს კანონის მე-5 მუხლის „ი“ და „კ“ ქვეპუნქტების საფუძველზე, მოწონებულ იქნეს წინამდებარე განკარგულების დანართში მოცემული ხელშეკრულების პროექტი (შემდგომში - „ხელშეკრულება“).
3. ამ განკარგულების პირველ პუნქტში მითითებული უძრავი ქონების საპრივატიზებო   პირობებად განისაზღვროს: 

ა) საპრივატიზებო თანხის გადახდა საქართველოს ეკონომიკისა და მდგრადი განვითარების სამინისტროს სისტემაში შემავალი საჯარო სამართლის იურიდიული პირის - სახელმწიფო ქონების ეროვნული სააგენტოს მიერ  „ხელშეკრულების“  4.2.2., 4.2.3. და 4.2.4. მუხლებით ნაკისრი ვალდებულებების შესრულებიდან 30 (ოცდაათი) კალენდარული დღის ვადაში; 
ბ) ამ განკარგულების პირველი პუნქტით განსაზღვრულ უძრავ ქონებაზე საქართველოს ეკონომიკისა და მდგრადი განვითარების სამინისტროს სისტემაში შემავალი საჯარო სამართლის იურიდიული პირის - სახელმწიფო ქონების ეროვნული სააგენტოს მიერ „ხელშეკრულების“  4.2.2., 4.2.3. და 4.2.4. მუხლებით ნაკისრი ვალდებულებების შესრულებიდან 31.5  (ოცდათერთმეტი თვე და  თხუთმეტი დღე) თვის ვადაში, მინიმუმ მაღალი ხარისხის „STR chain“ მასშტაბის კატეგორიის მქონე, არანაკლებ 200 (ორასი) ოთახიანი, 5 ვარსკვლავიანი სასტუმროს და სამორინეს შექმნა;

გ) ამ განკარგულების პირველი პუნქტით განსაზღვრულ უძრავ ქონებაზე საქართველოს ეკონომიკისა და მდგრადი განვითარების სამინისტროს სისტემაში შემავალი საჯარო სამართლის იურიდიული პირის - სახელმწიფო ქონების ეროვნული სააგენტოს მიერ  „ხელშეკრულების“  4.2.2., 4.2.3. და 4.2.4. მუხლებით ნაკისრი ვალდებულებების შესრულებიდან 44.5 (ორმოცდაოთხი თვე და თხუთმეტი დღე) თვის ვადაში „Grade-A“ კატეგორიის არანაკლებ 10 000 კვ.მ სამშენებლო ფართის მქონე საოფისე შენობის აშენება/შექმნა;

დ) ამ პუნქტის „ბ“ და „გ“ ქვეპუნქტებით გათვალისწინებული ვალდებულებების შესრულების მიზნით, არანაკლებ 57 760 000 (ორმოცდაჩვიდმეტი მილიონ შვიდას სამოცი ათასი) აშშ დოლარის ოდენობის ინვესტიციის განხორციელება საქართველოს ეკონომიკისა და მდგრადი განვითარების სამინისტროს სისტემაში შემავალი საჯარო სამართლის იურიდიული პირის - სახელმწიფო ქონების ეროვნული სააგენტოს მიერ „ხელშეკრულების“ 4.2.2., 4.2.3. და 4.2.4. მუხლებით ნაკისრი ვალდებულებების შესრულებიდან 44.5 (ორმოცდაოთხი თვე და თხუთმეტი დღე) თვის ვადაში; 
ე) შესაბამისი ხელშეკრულებ(ებ)ის გაფორმება ამ განკარგულების პირველ პუნქტში მითითებული უძრავი ქონების  არამართლზომიერ მფლობელებთან, მათთვის თანხების გადახდის თაობაზე, საქართველოს ეკონომიკისა და მდგრადი განვითარების სამინისტროს სისტემაში შემავალი საჯარო სამართლის იურიდიული პირის - სახელმწიფო ქონების ეროვნული სააგენტოს მიერ „ხელშეკრულების“ 4.2.2. მუხლით ნაკისრი ვალდებულების შესრულების შემდეგ, „ხელშეკრულების“ ხელმოწერიდან 50 (ორმოცდაათი) დღის ვადაში და  „ხელშეკრულების“ 4.2.2.1. მუხლით გათვალისწინებული პირებისათვის არა უმეტეს 500 000 (ხუთასი ათასი) აშშ დოლარის (ეკვივალენტი ეროვნულ ვალუტაში) ოდენობის თანხის გადახდა ფინანსური (სოციალური) დახმარების სახით „ხელშეკრულების“ ხელმოწერიდან 80 (ოთხმოცი) დღის ვადაში.
4. შპს „აღმა“ ვალდებულია, ამ განკარგულების მე-3 პუნქტით გათვალისწინებული საპრივატიზებო პირობების შესრულების უზრუნველსაყოფად (მათ შორის, ამ ვალდებულებ(ებ)ის შეუსრულებლობისათვის შესაბამისი ნასყიდობის ხელშეკრულების საფუძველზე დაკისრებული პირგასამტეხლოს გადახდის უზრუნველსაყოფად), ამ განკარგულების საფუძველზე ნასყიდობის ხელშეკრულების გაფორმებამდე წარადგინოს 1 000 (ათასი) აშშ დოლარის ოდენობის უპირობო და გამოუხმობი საბანკო გარანტია.  
5. შპს „აღმა“ ვალდებულია, ამ განკარგულების მე-3 პუნქტით გათვალისწინებული საპრივატიზებო პირობების შესრულების უზრუნველსაყოფად (მათ შორის, ამ ვალდებულებ(ებ)ის შეუსრულებლობისათვის შესაბამისი ხელშეკრულების საფუძველზე დაკისრებული პირგასამტეხლოს გადახდის უზრუნველსაყოფად), საქართველოს ეკონომიკისა და მდგრადი განვითარების სამინისტროს სისტემაში შემავალი  სსიპ - სახელმწიფო ქონების ეროვნული სააგენტოს მიერ „ხელშეკრულების“  4.2.2. მუხლით ნაკისრი ვალდებულების შესრულებიდან 20 (ოცი) დღის ვადაში, წარადგინოს 5 726 000 (ხუთი მილიონ შვიდას ოცდაექვსი ათასი) აშშ დოლარის ოდენობის უპირობო და გამოუხმობი საბანკო გარანტია, რომელიც შეიძლება შემცირდეს „ხელშეკრულების“ 6.7. და 6.8. მუხლების შესაბამისად და რომლის მოქმედების ვადა, ამ განკარგულების მე-3 პუნქტის „დ“ ქვეპუნქტით განსაზღვრული საინვესტიციო ვალდებულების შესრულების ვადას უნდა აღემატებოდეს არანაკლებ 4 (ოთხი) თვით.
6. საქართველოს ეკონომიკისა და მდგრადი განვითარების სამინისტროს სისტემაში შემავალმა საჯარო სამართლის იურიდიულმა პირმა - სახელმწიფო ქონების ეროვნულმა სააგენტომ, ამ განკარგულების შესრულების მიზნით,  განახორციელოს კანონმდებლობით გათვალისწინებული შესაბამისი ღონისძიებები.
პრემიერ-მინისტრი                                                                 ი. ღარიბაშვილი

